वार्ता के बाद शिक्षक मोर्चा का प्रदर्शन स्थगित
गिद्दी| कोयलाखदान शिक्षक मोर्चा ने सीसीएल हेडक्वार्टर रांची में सोमवार को महाप्रबंधक कल्याण विभाग वीएल प्रसाद के साथ हुई वार्ता के बाद मौनव्रत प्रदर्शन स्थगित कर दिया है। मोर्चा के कोषाध्यक्ष गुलाबचंद्र प्रसाद ने बताया कि वार्ता में सदस्यों ने शिक्षकों को वेतन तीन से पांच हजार करने, 2015-16 से कटा हुआ पैसा भुगतान कराने एरियर देने की मांग रखी थी। महाप्रबंधक ने उनकी सभी मांगों पर सकारात्मक पहल करने का आश्वासन दिया है। महाप्रबंधक के आश्वासन पर 8 मार्च को हेडक्वार्टर रांची में काला बिल्ला लगाकर मौन व्रत प्रदर्शन को स्थगित कर दिया गया है। वार्ता में प्रबंधन की ओर से महाप्रबंधक बीएन प्रसाद, डीपी के प्रतिनिधि, मोर्चा की ओर से महामंत्री बीके सिंह, अध्यक्ष प्यारेलाल यादव, कोषाध्यक्ष गुलाबचंद्र प्रसाद, ज्योति कुमार सिन्हा, धीरेंद्र सिंह, मारकंडे सिंह शामिल थे।
hin_Deva hin_Deva